बलात्कार आरोपमा दुई गिरफ्तार
बालिकालाई बलात्कार गरेको आरोपमा दुई जना युवालाई जिल्ला प्रहरी कार्यालय म्याग्दीले गिरफ्तार गरेको छ । गत फागुन ५ गते १० वर्षीय बालिकालाई बलात्कार प्रयास गरेको आरोपमा मंगला गाउँपालिका –५ अर्मनका २० वर्षीय ओमे भन्ने राज थापालाई प्रहरीले गिरफ्तार गरेको हो ।
अमृतप्रसाद पौडेलम्याग्दी, फागुन ११ गते । बालिकालाई बलात्कार गरेको आरोपमा दुई जना युवालाई जिल्ला प्रहरी कार्यालय म्याग्दीले गिरफ्तार गरेको छ । गत फागुन ५ गते १० वर्षीय बालिकालाई बलात्कार प्रयास गरेको आरोपमा मंगला गाउँपालिका –५ अर्मनका २० वर्षीय ओमे भन्ने राज थापालाई प्रहरीले गिरफ्तार गरेको हो । थापाले बालिकालाई यसअघि गत भदौ २१ गते बलात्कार गरेको र पुनः फागुन ५ मा पनि बलात्कार प्रयास गरेको भन्दै पीडित पक्षले उजुरी दिएपछि अनुसन्धानका लागि गिरफ्तार गरिएको जिल्ला प्रहरी कार्यालय म्याग्दीका प्रहरी निरीक्षक (इन्सपेक्टर) राजन ढकालले जानकारी दिनुभयो ।त्यस्तै १४, बर्षीय बालिकालाई बलात्कार प्रयास गरेको आरोपमा गलकोट नगरपालिका –२ नरेठाँटी घरभई धौलागिरी गाउँपालिका –६ मराङमा मजदुरी गर्ने २४ वर्षीय झमबहादुर श्रीषलाई पनि प्रहरीले गिरफ्तार गरेको छ । श्रीषले फागुन ६ गते राति बालिकालाई बलात्कार गर्ने उद्देश्यसहित यौन दुव्र्यवहार गरेको भन्दै पीडित पक्षले प्रहरीमा उजुरी दिएको छ । दुवै घटनाका आरोपितलाई जिल्ला सरकारी वकिल कार्यालयले जिल्ला अदालत म्याग्दीबाट म्याद थप गरेको र प्रहरीले अनुसन्धान अघि बढाएको जिल्ला प्रहरी कार्यालय म्याग्दीका इन्सपेक्टर ढकालले बताउनुभयो ।